Odense Adresse-Contoirs Efterretninger, 1822-12-12
Fædrelandet. Statsanliggende. Konvention imellem Hs. Majestæt Kongen af Danmark og Hs. Majestæt Kongen af Sverrig og Norge. I den allerhelligste og udelelige Treenigheds Navn Da Hs. Majestæt Kongen af Danmark og Hs. Majestæt Kongen af Sverrig og Norge have fundet det passende at træffe en Overeenskomst angaaende en anticiperet Afbetaling af den Andeel i det forrige Danske Monarkies Statsgield, som ved Konventionen sluttet i Stockholm den 1ste September 1819 er vedtaget at skulle udredes af Norge; saa have de høie kontraherende Parter paa begge Sider udnævnt Befuldmægtigede til at underhandle om denne Gjenstand, nemlig Hs. Maj. Kongen af Danmark, Hr. Niels Rosenkrantz, Hans Geheime-Statsminister og Chef for Departementet for de udenlandske Sager, Ridder af Elephantordenen, Storkors af Dannebrogsordenen, af den ungerske St. Stephansorden, af den preussiske sorte Ørns og røde Ørns Ordener, af den spanske Carl IIldies Orden, og af Æreslegionen, Ridder af den russiske St. Andreas Orden &c., og Hs. Majestæt Kongen af Sverrig og Norge Hr. Poul Christian Holst, norsk Statsraad og Ridder af Nordstjerne-Ordenen, hvilke, efterat have udvexlet deres gjensidige Fuldmagter, som befandtes i god og behørig Form, ere under Dags Dato, blevne enige om følgende Punkter. 1ste Artikel. Hs. Maj. Kongen af Sverrig, og Norge forpligter Sig, i Sin Egenskab af sidstnævnte Riges Konge, til inden sex Maaneder fra denne Konventions Datum af at regne, at lade udbetale i Kjøbenhavn til den eller dem, som Hs. Majestæt Kongen af Danmark dertil bemyndiger, den Sum af Een Million, Syv Hundrede Tusinde Rigsdaler Hamborger Banko eller Species til 9 1/2 Stykker Marken fiin Collisk Vægt. Ved at erlægge denne Sum skal Kongeriget Norge ansees at have afdraget de Summer, som det ifølge Stockholmer=Konventionen af 1ste September 1819 paaligger dette Rige at udrede til Danmark fra 1ste Januar 1823 indtil 1ste Juli 1829 saa. vel i Kapital=Afdrag som i Renter. 2den Artikel. Ved Modtagelsen af bemeldte Sum af 1,700,000 Rdlr. Hamborger Banko forpligter Hs. Majestæt Kongen af Danmark Sig til at lade til den eller dem, som Hs. Majestæt Kongen af Sverrig og Norge dertil befuldmægtiger, udlevere saavel de ifølge Konventionen af 1ste September 1819 af Kongeriget Norges Finants=Departement udstædte, men endnu ikke til Betaling forfaldne Syv Stykker Obligationer, lydende hver paa 300,000 Rdlr. Hamborger Banko, forsynede med behørig Qvittering, som de til benævnte Obligationer henhørende Rente=Coupons, dog saaledes, at ingen af disse Obligationer eller Coupons blive at udlevere, førend ovenbenævnte Sum af 17700,000 Rdlr. Hamborger Banko er ifølge denne Konventions 1ste Artikel erlagt til Hs. Majestæt Kongen af Danmark, ilidtil hvilken Tid de i Konventionen af 1ste September 1819 for Kongeriget Norge med Hensyn til Deeltagelsen i Danmarks Statsgield vedtagne Forpligtelser, forsaavidt de ikke allerede ere opfyldte, forblive i fuld Kraft. 3die Artikel. Den nærværende Konvention skal ratificeres og Ratifikationerne ud vexles i Kjøbenhavn inden en Tid af 20 Dage fra Under skrivtens Datum af at regne, eller før, om skee kan. Dette til Bekræftelse have Undertegnede i Kraft af deres respektive Fuldmagter underskrevet nærværende Konvention og forsynet samme med deres Segl.